CELEX: 32003R1410
Language: ro
Date: 2003-08-07 00:00:00
Title: Regulamentul (CE) nr. 1410/2003 al Comisiei din 7 august 2003 de modificare a Regulamentului (CE) nr. 1622/2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole și de instituire a unui cod comunitar al practicilor și tratamentelor oenologice

03/Volumul 48
            
            
               RO
            
            
               Jurnalul Ofícial al Uniunii Europene
            
            
               176
            
         32003R1410
   
               L 201/9
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1410/2003 AL COMISIEI
   
   din 7 august 2003
   de modificare a Regulamentului (CE) nr. 1622/2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole și de instituire a unui cod comunitar al practicilor și tratamentelor oenologice
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 806/2003 (2), în special articolul 46,
   întrucât:
   
               (1)
            
            
               Regulamentul (CE) nr. 1622/2000 al Comisiei din 24 iulie 2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole și de instituire a unui cod comunitar al practicilor și tratamentelor oenologice (3), astfel cum a fost modificat ultima dată prin Regulamentul (CE) nr. 2244/2002 (4), stabilește restricții și anumite condiții de utilizare cu privire la substanțele autorizate prin Regulamentul (CE) nr. 1493/1999. Având în vedere evoluția tehnicilor de vinificație și a metodelor experimentale, ar trebui să se modifice limitele pentru acidul L-ascorbic și sărurile nutritive fosfat diamonic sau sulfat de amoniu, prevăzute în anexa IV la Regulamentul (CE) nr. 1622/2000.
            
         
               (2)
            
            
               Articolul 46 alineatul (2) din Regulamentul (CE) nr. 1493/1999 prevede adoptarea specificațiilor de puritate și de identificare a substanțelor utilizate în practicile oenologice. Specificații pentru un număr considerabil din aceste substanțe sunt deja stabilite de Directiva 96/77/CE a Comisiei din 2 decembrie 1996 de stabilire a unor criterii specifice de puritate pentru aditivii alimentari, alții decât coloranții și îndulcitorii (5), astfel cum a fost modificată ultima dată prin Directiva 2002/82/CE (6), care, în cazul polivinilpolipirolidonei, stabilește criterii mai stricte decât cerințele și criteriile de puritate prevăzute în anexa V la Regulamentul (CE) nr. 1622/2000. Prin urmare, legislația orizontală de stabilire a criteriilor de puritate pentru aditivii alimentari ar trebui să devină aplicabilă sectorului vitivinicol și ar trebui eliminată anexa V.
            
         
               (3)
            
            
               În lista regiunilor vitivinicole din zona vitivinicolă A, prevăzută la articolul 8 din Regulamentul (CE) nr. 1622/2000, denumirea oficială a regiunii „Rheinpfalz” a fost înlocuită cu „Pfalz”. Ar trebui utilizată în acest articol noua denumire a acestei regiuni.
            
         
               (4)
            
            
               V.c.p.r.d. italiene care pot avea denumirea de origine „Colli orientali del Friuli”, însoțită de termenul „Picolit”, au un conținut de zahăr rezidual de peste 5 grame pe litru și necesită, pentru conservarea în bune condiții de calitate, un conținut de bioxid de sulf de peste limita generală de 260 mg/l, însă sub 300 mg/l. Prin urmare, aceste vinuri ar trebui adăugate la lista din anexa XII.
            
         
               (5)
            
            
               Aceste v.c.p.r.d. Colli orientali del Friuli, însoțite de termenul „Picolit”, sunt obținute prin metode speciale și au o tărie alcoolică în volume totală de peste 13 % vol. și prezintă, în mod normal, o aciditate volatilă peste limitele prevăzute la litera (B) din anexa V la Regulamentul (CE) nr. 1493/1999, însă sub 25 miliechivalenți pe litru. Prin urmare, aceste vinuri ar trebui adăugate la lista din anexa XIII.
            
         
               (6)
            
            
               Regulamentul (CE) nr. 1622/2000 prevede că metodele de analiză obișnuite descrise de Regulamentul (CEE) nr. 2676/90 al Comisiei din 17 septembrie 1990 de stabilire a metodelor comunitare de analiză în sectorul vinurilor (7), astfel cum a fost modificat ultima dată prin Regulamentul (CE) nr. 440/2003 (8), se abrogă de la 1 august 2003. Mai multe dintre aceste metode de analiză obișnuite fac obiectul unor evaluări tehnice și științifice și al unui studiu de validare a preciziei și exactității acestora, în vederea recunoașterii lor ca metode de referință. Întrucât aceste lucrări nu au fost încă încheiate, data abrogării anumitor dispoziții ale Regulamentului (CEE) nr. 2676/1990 ar trebui amânată cu o perioadă suplimentară de doi ani, în așteptarea rezultatului final al studiilor aflate în desfășurare.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de gestionare a vinului,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1622/2000 se modifică după cum urmează:
   
               1.
            
            
               Articolul 6 se înlocuiește cu următorul text:
               „Articolul 6
               Specificațiile de puritate și de identificare a substanțelor utilizate în cadrul practicilor oenologice menționate la articolul 46 alineatul (2) litera (c) din Regulamentul (CE) nr. 1493/1999 sunt cele prevăzute de Directiva 96/77/CE. După caz, aceste criterii de puritate se completează cu cerințele specifice prevăzute de prezentul regulament.”
            
         
               2.
            
            
               La articolul 8 penultima liniuță, termenul „Rheinpfalz” se înlocuiește cu „Pfalz”.
            
         
               3.
            
            
               La articolul 44 alineatul (2), data de „1 august 2003” se înlocuiește cu „1 august 2005”.
            
         
               4.
            
            
               Anexa IV se înlocuiește cu anexa la prezentul regulament.
            
         
               5.
            
            
               Anexa V se elimină.
            
         
               6.
            
            
               În anexa XII litera (a), după a doua liniuță se inserează următoarea liniuță:
               
                           „—
                        
                        
                           v.c.p.r.d. care pot avea denumirea de origine «Colli orientali del Friuli – Picolit»,”.
                        
                     
         
               7.
            
            
               În anexa XIII litera (c), după a doua liniuță se inserează următoarea liniuță:
               
                           „—
                        
                        
                           v.c.p.r.d. Colli orientali del Friuli însoțite de termenul «Picolit»,”.
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 august 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 august 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 179, 14.7.1999, p. 1.
   
      (2)  JO L 122, 16.5.2003, p. 1.
   
      (3)  JO L 194, 31.7.2000, p. 1.
   
      (4)  JO L 341, 17.12.2002, p. 27.
   
      (5)  JO L 339, 30.12.1996, p. 1.
   
      (6)  JO L 292, 28.10.2002, p. 1.
   
      (7)  JO L 272, 30.10.1990, p. 1.
   
      (8)  JO L 66, 11.3.2003, p. 15.
   ANEXĂ
   
      
         „ANEXA IV
         
            Restricții cu privire la utilizarea anumitor substanțe
         
         (Articolul 5 din prezentul regulament)
         Limitele maxime aplicabile utilizării substanțelor menționate în anexa IV la Regulamentul (CE) nr. 1493/1999, în conformitate cu condițiile prevăzute de acesta, sunt următoarele.
         
                     Substanța
                  
                  
                     Utilizarea la struguri proaspeți, must de struguri, must de struguri parțial fermentat, must de struguri parțial fermentat obținut din struguri stafidiți, must de struguri concentrat și vin nou încă în fermentație
                  
                  
                     Utilizarea la must de struguri parțial fermentat destinat consumului uman direct ca atare, vin din care se poate obține vin de masă, vin de masă, vin spumant, vin spumos, vin petiant, vin perlant, vin licoros și v.c.p.r.d.
                  
               
                     Preparate din perete celular de drojdie
                  
                  
                     40 g/hl
                  
                  
                     40 g/hl
                  
               
                     Dioxid de carbon
                  
                  
                      
                  
                  
                     conținutul maxim în vinul astfel tratat: 2 g/l
                  
               
                     Acid L-ascorbic
                  
                  
                      
                  
                  
                     250 mg/l; conținutul maxim în vinul astfel tratat nu trebuie să depășească 250 mg/l
                  
               
                     Acid citric
                  
                  
                      
                  
                  
                     conținutul maxim în vinul astfel tratat: 1 g/l
                  
               
                     Acid metatartric
                  
                  
                      
                  
                  
                     100 mg/l
                  
               
                     Sulfat de cupru
                  
                  
                      
                  
                  
                     1 g/hl, cu condiția ca produsul astfel tratat să aibă un conținut de cupru care nu depășește 1 mg/l
                  
               
                     Mangal cu destinație oenologică
                  
                  
                     100 g masă uscată pe hl
                  
                  
                     100 g masă uscată pe hl
                  
               
                     Săruri nutritive: fosfat diamonic sau sulfat de amoniu
                  
                  
                     1 g/l (exprimat în sare) (1)
                     
                  
                  
                     0,3 g/l (exprimat în sare) pentru prepararea vinului spumant
                  
               
                     Sulfit de amoniu sau bisulfit de amoniu
                  
                  
                     0,2 g/l (exprimat în sare) (1)
                     
                  
                  
                      
                  
               
                     Factori de creștere: tiamină sub formă de clorhidrat de tiamină
                  
                  
                     0,6 mg/l (exprimat în tiamină)
                  
                  
                     0,6 mg/l (exprimat în tiamină) pentru prepararea vinului spumant
                  
               
                     Polivinilpolipirolidonă
                  
                  
                     80 g/hl
                  
                  
                     80 g/hl
                  
               
                     Tartrat de calciu
                  
                  
                      
                  
                  
                     200 g/hl
                  
               
                     Fitat de calciu
                  
                  
                      
                  
                  
                     8 g/hl
                  
               
                     Lizozimă
                  
                  
                     500 mg/l (2)
                     
                  
                  
                     500 mg/l (2)
                     
                  
               
   
   
      (1)  Aceste produse pot fi utilizate și în combinație, până la o limită globală de 1 g/l, fără a aduce atingere limitei de 0,2 g/l stabilite mai sus.
   
      (2)  În cazul în care adaosul se face la must și la vin, cantitatea totală nu poate depăși limita de 500 mg/l.”